Predkladacia správa

	Na základe podpísaných dohôd a stanov jednotlivých medzinárodných finančných inštitúcií menuje Slovenská republika do nich svojich zástupcov. Uznesením vlády SR          č. 700 zo dňa 18. augusta 1999 bol za zástupcu Slovenskej republiky do funkcie         guvernéra v Medzinárodnom menovom fonde a do funkcie alternáta guvernéra                        v Európskej banke pre obnovu a rozvoj vymenovaný bývalý guvernér Národnej banky Slovenska Ing. Marián Jusko, CSc.

	Po  vymenovaní Ing. Ivana Šramka do funkcie  guvernéra  Národnej  banky  Slovenska  s účinnosťou  odo dňa 1. januára 2005 je potrebné aktualizovať  zastúpenie Slovenskej republiky v uvedených dvoch pozíciách. Z toho dôvodu v predloženom materiáli navrhujem vymenovať nového guvernéra Národnej banky Slovenska do funkcie guvernéra v Medzinárodnom menovom fonde a do funkcie alternáta guvernéra v Európskej banke pre obnovu a rozvoj.

	V zmysle Čl. 10 odsek 6 Smernice na prípravu a predkladanie materiálov na rokovanie vlády SR materiál nebol predložený na medzirezortné pripomienkové konanie.
 
Schválenie predloženého materiálu nebude mať finančný, ekonomický a environmentálny vplyv ani vplyv na zamestnanosť.